বিএসইসি সূত্র জানায়, ১৯৯৪ সালে সুপ্রিম কোর্টের নির্দেশে বন্ধ হওয়ার পর থেকে দীর্ঘদিনের অব্যবহারে অনেকাংশেই নষ্ট হয়ে গেছে কারখানা ও যন্ত্রাংশ। নিজস্ব আয় না থাকায় কারখানা ও জমি সংরক্ষণে নিয়োজিত কর্মকর্তা-কর্মচারীদের বেতন পরিশোধের পাশাপাশি বিভিন্ন মামলা মোকাবেলা করতে গিয়ে শুরু থেকেই লোকসান গুনে আসছে বিএসইসি। সম্প্রতি আইন মন্ত্রণালয়ের অনুমোদন সাপেক্ষে প্রতিষ্ঠানটি ফের চালুর উদ্যোগ নেয়া হয়েছে।